b'\n_START_ARTICLE_\nDobrud\xc5\xbea\n_START_PARAGRAPH_\nDobrud\xc5\xbea (romunsko Dobrogea, blg. \xd0\x94\xd0\xbe\xd0\xb1\xd1\x80\xd1\x83\xd0\xb4\xd0\xb6\xd0\xb0) je 23.000 km\xc2\xb2 velika pokrajina med spodnjim tokom reke Donave in \xc4\x8crnim morjem. Ju\xc5\xbeni del pripada Bolgariji, severni pa Romuniji - ta del predstavlja romunsko povezavo z morjem._NEWLINE_Pokrajino sestavlja ni\xc5\xbeinsko in gri\xc4\x8devnato ozemlje, zato najvi\xc5\xa1ji vrh meri le 467 metrov. Podnebje je celinsko z malo padavin, zaradi malo gozdov prevladuje \xc5\xbeivinoreja. Polja obdelujejo s pomo\xc4\x8djo umetnega namakanja. Najve\xc4\x8dje mesto v pokrajini je romunska Konstanca.'